פורט מודי

ממוזער|320x320 פיקסלים|פורט מודי (באדום), ביחס למטרו ונקובר (באפור), ומשמאל, במפה הירוקה המוצגת בקנה מידה שונה, מופיעה קולומביה הבריטית בירוק ופורט מודי מסומנת בריבוע שחור בפינה השמאלית התחתונה.
**פורט מודי** היא עיר בקולומביה הבריטית שבקנדה, וחלק מאזור מטרו ונקובר. היא חובקת את הקצה המזרחי של מפרץ בורארד והיא הקטנה ביותר מבין ערי הטרי-סיטיז, גובלת בקוקיטלם ממזרח ומדרום ובברנבי ממערב. הכפרים בלקרה ואנמור מצויים מצפון לה והרי החוף מצפון-מערב. פורט מודי נקראת על שם ריצ'רד קלמנט מודי, שהיה המייסד וסגן המושל הראשון של מושבת קולומביה הבריטית.
הגובה הממוצע בעיר הוא 189 מטר מעל פני הים אך היא משתרעת מגובה פני הים בקו החוף ועד כ-872 מטר מעל פני הים ב-Eagle Mountin ו-Westwood Plateau.

## היסטוריה
פורט מודי קרויה על שם קולונל ריצ'רד קלמנט מודי, מחיל ההנדסה המלכותי. היא יוסדה בקצה הדרך שחיברה את ניו וסטמינסטר עם מפרץ בורארד, כדי להגן על ניו וסטמינסטר מפני התקפה אפשרית של ארצות הברית. לאחר 1859 גדלה במהירות הודות למענקי קרקעות שניתנו לחיל ההנדסה המלכותי של מודי.

בניית מסילת הרכבת הטרנס-יבשתית הייתה התנאי שהניע את קולומביה הבריטית להצטרף לקונפדרציה בשנת 1871. העיירה הקטנה פורט מודי זכתה לתשומת לב מועטה עד שהוכרזה בשנת 1879 כתחנה הסופית של מסילת הרכבת הקנדית .

מדידת קרקעות העיירה החלה ב-1881. ג'ון מארי האב ובנו סייעו בכך, ולמעשה היה זה ג'ון מארי הבן שקרא לרבים מהרחובות על שם בני משפחתו. בתחילת שנות ה-80 של המאה ה-19 אוכלוסיית פורט מודי גדלה במהירות. אנדרו אונדרדונק  היה הקבלן שבנה, במסגרת חוזה ממשלתי, 365 קילומטרים של מסילת רכבת מפורט מודי, דרך , ייל  וסבונה . בשנת 1883 בנה אונדרדונק רציף ואזור קליטה גדולים והחל בבניית מסילות הברזל מפורט מודי. הקו הושלם בשנת 1885. כקצהו המערבי של קו ה-CPR, כמעט לכולם היו תקוות גדולות שפורט מודי תהפוך למטרופולין מרכזי בחוף המערבי.

בניית מסילת הרכבת הושלמה כאשר ב-7 בנובמבר 1885 ננעץ בקרייגלצ'י  ה"ספייק" האחרון, ולמחרת הגיעה הרכבת הראשונה לפורט מודי. רכבת הנוסעים הטרנס-יבשתית הראשונה שפעלה על פי לוח זמנים הגיעה ב-4 ביולי 1886, תאריך שעדיין נחגג במהלך פסטיבל "ספייק הזהב". מחירי הנדל"ן זינקו אך עד מהרה התאזנו כאשר בשנת 1887 הוארכה מסילת הרכבת מערבה לאורך המפרץ לוונקובר.

בעוד שאנשים רבים הפסידו סכום כסף רב, אחרים, כולל ג'יימס א. קלארק שהיה איל נדל"ן וקפטן ספינה, וכן כמה מפעלי עצים, החליטו להישאר.

ב-7 באפריל 1913, התכנסה מועצת פורט מודי לראשונה כעיר.

## ממשל ופוליטיקה
### פדרלי
העיר פורט מודי ממוקמת כולה במחוז הבחירה הפדרלי פורט מודי-קוקיטלם ונכון ל-2025, מיוצגת בבית הנבחרים של קנדה על ידי חברת הפרלמנט זואי רוייר, נציגת המפלגה הליברלית.

### מחוזי
העיר פורט מודי ממוקמת כולה במחוז הבחירה הפרובינציאלי של פורט מודי-קוקיטלם ומיוצגת ב על ידי ריק גלומאק נציג ה- (נכון ל-2024).

### עירוני
מועצת העיר פורט מודי מורכבת, נכון ל-2022, מראש העיר מייגן להטי, שישה חברי מועצה ושני נאמני בית ספר.

## אקלים

## דמוגרפיה
ממוזער|סימון כניסה לעיר פורט מודי
במפקד האוכלוסין של שנת 2021 שנערך על ידי הלשכה הקנדית לסטטיסטיקה, אוכלוסיית פורט מודי מנתה 33,535 תושבים שהתגוררו ב-13,109 מתוך 13,603 דירות פרטיות. עליה של 0.05% ביחס לאוכלוסייתה בשנת 2016, שעמדה על 33,551 נפש. שטח הקרקע של העיר הוא 25.85 קילומטר רבוע, ומכאן שצפיפות האוכלוסייה בשנת 2021 הייתה 1,297 תושבים לקילומטר רבוע. נכון ל-2021, דורגה העיר פורט מודי במקום 142 בקנדה, ובמקום 28 בקולומביה הבריטית, מבחינת מספר תושבים.

בשנת 2006, בעלי הנכס התגוררו ב-8,015 דירות ובתים, בעוד ש-2,115 גרו בשכירות. 45% מתושבי פורט מודי היו נשואים כחוק, 6.25% היו במעמד ידועים בציבור, 5.72% היו גרושים ו-24% היו רווקים. שלושים אחוז מהתושבים הזדהו כמהגרים, מעט גבוה מהממוצע הקנדי של 27%.

### מוצא אתני

### שפות
שפות-אם כפי שדווחו על ידי המשיבים:

### דת
על פי מפקד האוכלוסין של 2021, תושבי פורט מודי נמנו על הדתות הבאות:
* חסרי דת (19,160 איש או 57.3%)
* נצרות (11,570 איש או 34.6%)
* אסלאם (1,310 נפשות או 3.9%)
* בודהיזם (385 איש או 1.2%)
* הינדואיזם (300 איש או 0.9%)
* יהדות (215 נפשות או 0.6%)
* סיקיזם (80 איש או 0.2%)
* רוחניות ילידית (20 איש או 0.1%)

## חינוך
מערכת החינוך בפורט מודי מנוהלת תחת אזור בתי הספר מספר 43  המשותף עם קוקוויטלם. בעיר שני בתי ספר תיכוניים, שתי חטיבות ביניים ושבעה בתי ספר יסודיים.

הספרייה הציבורית של פורט מודי ממוקמת במתחם בניין העירייה.

אוניברסיטת סיימון פריזר ממוקמת בברנבי הסמוכה, ולמכללת דאגלס יש קמפוס בקוקוויקלם, אשר מצידה השני של פורט מודי.

## גאוגרפיה וסביבה
מעל 41 נחלים זורמים דרך פורט מודי אל . תוכנית ניהול הנחלים של העיר פורט מודי מנהלת נחלים עירוניים, צמחייה לצד נחלים ואגני ניקוז כדי לתמוך ברביית דגים וחרקים. החברה האקולוגית של פורט מודי (PMES), ארגון ללא מטרות רווח, פועלת לצד העירייה כדי לקדם מודעות אקולוגית באזור. מתנדבי PMES מפעילים מדגרת סלמון ופורל, מעבדת איכות מים ותוכניות הסברה לציבור והסברה קהילתית.

העיר גם אסרה על שימוש בחומרי הדברה ומקיימת סמינרים שנתיים בנושא גינון טבעי. כל מבני הציבור והפארקים נקיים מחומרי הדברה מאז 1988.

פורט מודי זכתה במספר רב של פרסים פרובינציאליים, לאומיים ובינלאומיים. בשנת 2004, קיבלה פורט מודי פרס יוקרתי מטעם האו"ם לקהילות ראויות למגורים בקטגוריית תכנון לעתיד. העיר גם זכתה במקום השלישי עבור ערים בגודלה.

## כלכלה
המגזר התעשייתי המסורתי בפורט מודי מאופיין במסוף טעינת נפט בים עמוק, שני מפעלי הפצה פטרוכימיים, יצרן גדול של מוצרי עץ ותחנת כוח תרמית חשמלית. תעשייה קלה, עסקים ביתיים, עסקי מלאכה ותרבות נפוצים גם הם בפורט מודי, וכן מגזר בריאות ושירותים חברתיים. פורט מודי ידועה במספר מבשלות בירה ייחודיות, שרבות מהן ממוקמות באותו רחוב, המכונה "ברוארס רואו" (שדרת המִבשלות).

בשנים האחרונות התמקדה הפיתוח הכלכלי של פורט מודי במגזר האמנויות והתרבות, כולל פיתוח זהות חדשה של פורט מודי כ"עיר האמנויות". על פי הערכות, 6% מהתעסוקה בפורט מודי היא במגזר האמנויות והתרבות, שהוא אחד הריכוזים הגבוהים ביותר של תעסוקה בתחום האמנויות והתרבות באזור.

בשנת 2008, הפדרציה הקנדית לעסקים עצמאיים הדגישה את פורט מודי כעיר האחראית ביותר מבחינה כלכלית מבין 28 הערים הגדולות בקולומביה הבריטית.

בשנת 2014, המעסיק הגדול ביותר בפורט מודי היה בית החולים איגל רידג', עם 927 עובדים, ואחריו עיריית פורט מודי (686 עובדים) ומחוז בתי הספר 43 (525 עובדים).

## תחבורה
כחלק ממטרו ונקובר, משרתים את פורט מודי קווי אוטובוס רבים. יש בה גם את התחנה הראשונה בקו רכבת הנוסעים West Coast Express הנמצאת מחוץ למרכז העיר ונקובר. שלוחה של מערכת הרכבת הקלה סקייטריין מחברת את פורט מודי עם קוקיטלם במזרח ועם ברנבי וונקובר במערב. באוגוסט 2018, U-bicycle השיקה מערכת שיתוף אופניים בעיר. בנוסף, לחברת שיתוף הרכב מודו יש חמישה כלי רכב הממוקמים בפורט מודי. נכון ליוני 2019, שבע תחנות טעינה לרכבים חשמליים ברמה 2 ממוקמות בפורט מודי, עם קיבולת של 14 כלי רכב.

## משטרה
**משטרת פורט מודי** היא כוח המשטרה של העיר. היא הוקמה בשנת 1913 עם שוטר יחיד והתרחבה למחלקה של כ-50 שוטרים ו-20 עובדים אזרחיים.

במשטרת פורט מודי שתי מחלקות עיקריות: מחלקת סיור ומחלקת תמיכה. מחלקת הסיור מורכבת מארבע משמרות סיור המספקות כיסוי 24 שעות ביממה בעיר. מחלקת התמיכה מורכבת מיחידות מיוחדות שונות, כולל מחלקת פשעים חמורים, מחלקת הדרכה ומנהלה, מחלקת שירותי קהילה וכן צוות פעולה קהילתי.

בנוסף למחלקת הסיור והתמיכה של משטרת פורט מודי, קיימים שירותי שיטור נוספים משולבים עם המשטרה הרכובה המלכותית של קנדה וסוכנויות משטרה אחרות והן: צוות משולב לחקירות רצח (IHIT), יחידה משולבת לבטיחות בדרכים (IRSU), מדור זיהוי פורנזי משולב (IFIS), שירותי K9 משולבים, צוות תגובה לחירום של אזור היבשת התחתונה (LMD-ERT) ויחידת האכיפה המיוחדת של הכוחות המשולבים (CFSEU) לחקירות ולאכיפה כנגד כנופיות.

## אמנות ותרבות
ב-16 ביוני 2004, נרשמה פורט מודי רשמית כ"עיר האמנויות". מבחינה היסטורית, פורט מודי הייתה יעד לאמנים בזכות שכר הדירה הנמוך, הנוף והתאורה האווירתית. כיום, היא ביתם של פסטיבלים שנתיים, קבוצות אמנות ומתקנים מגוונים המסייעים לטפח קהילה יצירתית.

מרכז האמנויות פורט מודי מציע מספר שיעורי אמנות יפה וצילום לתושבים בכל הגילאים ויש בו שלוש גלריות אמנות מגוונות המציגות מספר עבודות המשתנות ללא הרף. מוזיאון פומו מציג מבחר חפצים מעברה של פורט מודי ושיחזור רכבת.

הפסטיבלים המתקיימים בפורט מודי כוללים את פסטיבל הסרטים הקנדי (פברואר), פסטיבל האמנויות (ספטמבר), פסטיבל רוטרי ריבפסט (יולי), חיפוש אחר הבירה המושלמת (מאי), קונצרטים של ימי ראשון בקיץ, ימי ספייק הזהב (יולי), טקס פרסי האמנות הלבישה (מדי שנה) ורכבת החגים של CP Rail (דצמבר).

## פעילות פנאי
ממוזער|280x280 פיקסלים|פארק רוקי פוינט
הפארק העיקרי בעיר הוא פארק רוקי פוינט. הפארק, המשתרע על פני , כולל שבילי הליכה, פארק רסס, פארק סקייטבורד, פארק אתגרי לאופניים, גן שעשועים, סככת פיקניק, מזח סירות וגישה למים לסירות.

פארק ברט פלין הוא פארק נרחב וברובו לא מפותח שמשתרע על פני  של שטח תעשייתי לשעבר. הפארק משמש רוכבי אופני הרים, ובו מערכת שבילים נרחבת ולא מסומנת לאורך דרכים ישנות ששימשו חוטבי עצים, ובו גם שטח בו מותר לכלבים להיות חופשיים ללא רצועה.

פארק אולד אורצ'רד משתרע על פני כ , נמצא על חוף הים ממול פארק רוקי פוינט ומהווה את הקצה הצפוני של שביל שורליין. יש בו חוף חולי, סככה לפיקניק עם ברביקיו ומגרש משחקים.

## קישורים חיצוניים
* 

## הערות שוליים

קטגוריה:קולומביה הבריטית: ערים